CELEX: 
Language: sl
Date: 2022-06-16 00:00:00
Title: IZVEDBENA UREDBA KOMISIJE (EU) / o spremembi Priloge VII k Izvedbeni uredbi (EU) 2019/2072 glede zahtev za vnos nekaterih plodov Capsicum (L.), Citrus L., Citrus sinensis Pers., Prunus persica (L.) Batsch in Punica granatum L. v Unijo

IZVEDBENA UREDBA KOMISIJE (EU) …/…
            
            
               z dne 16.6.2022
            
            
               o spremembi Priloge VII k Izvedbeni uredbi (EU) 2019/2072 glede zahtev za vnos nekaterih plodov Capsicum (L.), Citrus L., Citrus sinensis Pers., Prunus persica (L.) Batsch in Punica granatum L. v Unijo
            
            
               EVROPSKA KOMISIJA JE –
            
            
               ob upoštevanju Pogodbe o delovanju Evropske unije,
            
            
               ob upoštevanju Uredbe (EU) 2016/2031 Evropskega parlamenta in Sveta z dne 26. oktobra 2016 o ukrepih varstva pred škodljivimi organizmi rastlin, spremembi uredb (EU) št. 228/2013, (EU) št. 652/2014 in (EU) št. 1143/2014 Evropskega parlamenta in Sveta ter razveljavitvi direktiv Sveta 69/464/EGS, 74/647/EGS, 93/85/EGS, 98/57/ES, 2000/29/ES, 2006/91/ES in 2007/33/ES
                  1
                ter zlasti člena 41(2) Uredbe,
            
            
               ob upoštevanju naslednjega:
            
            
               (1)Izvedbena uredba Komisije (EU) 2019/2072
                  2
                v delu A Priloge II določa seznam karantenskih škodljivih organizmov za Unijo, za katere ni znano, da bi se pojavljali na ozemlju Unije. Njen namen je preprečiti vstop, naselitev in širjenje teh karantenskih škodljivih organizmov na ozemlju Unije, zato v Prilogi VII določa posebne zahteve za vnos nekaterih rastlin, rastlinskih proizvodov in drugih predmetov na ozemlje Unije.
            
            
               (2)Thaumatotibia leucotreta (Meyrick) (v nadaljnjem besedilu: zadevni škodljivi organizem) je v delu A Priloge II k Izvedbeni uredbi (EU) 2019/2072 naveden kot karantenski škodljivi organizem za Unijo, za katerega ni znano, da bi se pojavljal v Uniji. V Prilogi k Delegirani uredbi Komisije (EU) 2019/1702
                  3
                je naveden tudi kot prednostni škodljivi organizem. Zadevni škodljivi organizem je polifag in je bil pri mejnih kontrolah na ozemlju Unije prestrežen na več gostiteljskih rastlinah. 
            
            
               (3)Da bi ozemlje Unije zaščitili pred zadevnim škodljivim organizmom, so za plodove Capsicum (L.), Citrus L., razen Citrus aurantiifolia (Christm.) Swingle in Citrus limon (L.) Osbeck, ter za plodove Prunus persica (L.) Batsch in Punica granatum L. v veljavi posebne uvozne zahteve
                  4
               . Plodovi Citrus sinensis Pers. sodijo v kategorijo Citrus L.
            
            
               (4)V skladu z veljavnimi uvoznimi zahtevami je treba pred trgovanjem sporočiti informacije o nenapadenosti države in območja z zadevnim škodljivim organizmom ter uporabi sistemskega pristopa in morebitnem tretiranju po spravilu skupaj z dokazili o učinkovitosti navedenih zahtev. Te informacije naj bi omogočale lažjo oceno učinkovitosti veljavnih posebnih zahtev. Njihovo učinkovitost bi bilo treba meriti glede na število neskladnosti zaradi zadevnega škodljivega organizma na uvoženem gostiteljskem blagu. 
            
            
               (5)Ker se pri mejnih kontrolah na ozemlju Unije še vedno pojavljajo pošiljke, ki ne izpolnjujejo posebnih uvoznih zahtev, ker je na gostiteljskem blagu prisoten zadevni škodljivi organizem, je upravičeno spremeniti posebne zahteve iz Priloge VII k Izvedbeni uredbi (EU) 2019/2072. Zlasti bi bilo treba spremeniti posebne zahteve glede nenapadenosti mesta pridelave, uporabe tretiranja po spravilu in sistemskega pristopa, da bi se zagotovila boljša zagotovila, da so sadni proizvodi, s katerimi se trguje, brez škodljivih organizmov. 
            
            
               (6)Sprememba posebnih zahtev temelji na znanstvenih in tehničnih informacijah analize tveganja zaradi škodljivih organizmov, ki jo je izvedla Evropska in sredozemska organizacija za varstvo rastlin (v nadaljnjem besedilu: EPPO), na ocenah tveganja za blago, ki jih je izvedla Evropska agencija za varnost hrane za plodove Citrus spp., uvožene iz Izraela
                  5
                in Južne Afrike
                  6
               , na ustrezni znanstveni literaturi in pripombah tretjih držav po posvetovanju v okviru Svetovne trgovinske organizacije (Sporazum o uporabi sanitarnih in fitosanitarnih ukrepov). 
            
            
               (7)Za zagotovitev fitosanitarne varnosti in sledljivosti bi bilo treba zagotoviti ustrezno odobritev objektov, zahteve za objekte za tretiranje, spremljanje, revizijo, postopke dokumentiranja in vodenje evidenc o uporabljenem tretiranju.
            
            
               (8)Trenutno se zahteve iz Priloge VII k Izvedbeni uredbi (EU) 2019/2072 za plodove Citrus L. uporabljajo tudi za plodove Citrus sinensis Pers. Na podlagi podatkov o neskladnosti zaradi prisotnosti zadevnega škodljivega organizma na plodovih Citrus bi morale za plodove Citrus sinensis Pers veljati ločene zahteve, ne pa enake zahteve kot za druge plodove Citrus L. To je pomembno za boljše zagotavljanje, da na njih ne bo zadevnega škodljivega organizma. Te zahteve bi morale vključevati sistemski pristop s posebnim režimom hladnega tretiranja, po možnosti s predhodnim hlajenjem, da se zagotovi največja možna verjetnost nenapadenosti s škodljivim organizmom. 
            
            
               (9)Da bi se pristojni organi in izvajalci poslovnih dejavnosti lahko prilagodili sistemskemu pristopu za Citrus sinensis Pers., bi bilo treba za obdobje do 31. decembra 2022 določiti alternativno in začasno zahtevo za sistemski pristop, ki vključuje predhodno ohlajanje pulpe ploda na 5 °C, čemur sledi hladno tretiranje za najmanj 25 dni pri nastavljeni temperaturi med –1 °C in +2 °C. 
            
            
               (10)V primeru hladnega tretiranja plodov Citrus sinensis Pers. med prevozom je treba voditi evidenco o uporabi tega tretiranja in jo na zahtevo dati na voljo.
            
            
               (11)Ta uredba bi morala začeti veljati in se uporabljati čim prej, da se bodo lahko strožje zahteve, s katerimi se bo povečalo varstvo Unije pred tem škodljivim organizmom, začele karseda hitro izvajati in se bodo upoštevale pošiljke zadevnih plodov, ki bodo ob začetku veljavnosti te uredbe na poti v Unijo. 
            
            
               (12)Ukrepi iz te uredbe so v skladu z mnenjem Stalnega odbora za rastline, živali, hrano in krmo – 
            
         
         
            
               SPREJELA NASLEDNJO UREDBO:
            
            
               Člen 1
            
            
               Priloga VII k Izvedbeni uredbi (EU) 2019/2072 se spremeni v skladu s Prilogo k tej uredbi.
            
            
               Člen 2
            
            
               Ta uredba začne veljati tretji dan po objavi v Uradnem listu Evropske unije.
            
            
               Uporablja se od [Urad za publikacije vstavi datum: dvajseti dan po datumu začetka veljavnosti]. 
            
            
               Ta uredba je v celoti zavezujoča in se neposredno uporablja v vseh državah članicah.
            
            
               V Bruslju, 16.6.2022
            
            
               
                     Za Komisijo
               
               
                     Predsednica
                     Ursula VON DER LEYEN
               
            
         
         
            
                  
                     (1)
                  
                        UL L 317, 23.11.2016, str. 4.
               
               
                  
                     (2)
                  
                        Izvedbena uredba Komisije (EU) 2019/2072 z dne 28. novembra 2019 o določitvi enotnih pogojev za izvajanje Uredbe (EU) 2016/2031 Evropskega parlamenta in Sveta, kar zadeva ukrepe varstva pred škodljivimi organizmi rastlin, ter razveljavitvi Uredbe Komisije (ES) št. 690/2008 in spremembi Izvedbene uredbe Komisije (EU) 2018/2019 (UL L 319, 10.12.2019, str. 1).
               
               
                  
                     (3)
                  
                        Delegirana uredba Komisije (EU) 2019/1702 z dne 1. avgusta 2019 o dopolnitvi Uredbe (EU) 2016/2031 Evropskega parlamenta in Sveta z vzpostavitvijo seznama prednostnih škodljivih organizmov (UL L 260, 11.10.2019, str. 8).
               
               
                  
                     (4)
                  
                        EPPO (2013) Pest risk analysis for Thaumatotibia leucotreta (Analiza tveganja zaradi škodljivega organizma Thaumatotibia leucotreta). EPPO, Pariz. 
                  https://pra.eppo.int/pra/9305d7ed-2788-46dc-882d-b4641fa24fff
                   
               
               
                  
                     (5)
                  
                        Scientific Opinion on the commodity risk assessment of Citrus L. fruit from Israel from Israel for Thaumatotibia leucotreta under a system approach (Znanstveno mnenje o oceni tveganja blaga za plodove Citrus L. iz Izraela za Thaumatotibia leucotreta v okviru sistemskega pristopa). EFSA Journal 2021;19(3):6427, 36 pp. https://doi.org/10.2903/j.efsa.2021.6427.
               
               
                  
                     (6)
                  
                        Scientific Opinion on the commodity risk assessment of Citrus L. fruit from South Africa for Thaumatotibia leucotreta under a system approach (Znanstveno mnenje o oceni tveganja blaga za plodove Citrus L. iz Južne Afrike za Thaumatotibia leucotreta v okviru sistemskega pristopa). EFSA Journal;19(8):6799, 63 pp. https://doi.org/10.2903/j.efsa.2021.6799.
               
            
      
    ---documentbreak--- 
      
         
         
            
               SL
            
            
            
               PRILOGA
            
            
            
               Preglednica v Prilogi VII k Izvedbeni uredbi (EU) 2019/2072 se spremeni:
            
            
            
               (1)
                     točka 62 se nadomesti z naslednjim:
            
            
            
                     
                        „62.
                     
                  
                  
                     
                        Plodovi Capsicum (L.), Citrus L., razen Citrus aurantiifolia (Christm.) Swingle,  Citrus limon (L.) Osbeck. in Citrus sinensis Pers., Prunus persica (L.) Batsch in Punica granatum L.
                     
                  
                  
                     
                        0709 60 10
                     
                     
                        0709 60 91
                     
                     
                        0709 60 95
                     
                     
                        0709 60 99
                     
                     
                        ex 0805 10 80 ex 0805 21 10 ex 0805 21 90 ex 0805 22 00 ex 0805 29 00 ex 0805 40 00 ex 0805 50 10 ex 0805 90 00 0809 30 10
                     
                     
                        0809 30 90
                     
                     
                        ex 0810 90 75
                     
                  
                  
                     
                        Države na afriški celini, Izrael, Madagaskar, Mavricij, Reunion, Sveta Helena in Zelenortski otoki.
                     
                  
                  
                     
                        Uradna izjava: 
                     
                     
                     
                        (a) da plodovi izvirajo iz države, ki je v skladu z ustreznimi mednarodnimi standardi za fitosanitarne ukrepe priznana kot nenapadena s Thaumatotibia leucotreta (Meyrick), če je državna organizacija za varstvo rastlin države porekla Komisiji vnaprej pisno sporočila ta status nenapadenosti, 
                     
                     
                     
                        ali 
                     
                     
                     
                        (b) da plodovi izvirajo z območja, ki ga je državna organizacija za varstvo rastlin v državi porekla v skladu z mednarodnim standardom za fitosanitarne ukrepe ISPM 4 (*) določila kot območje, nenapadeno s Thaumatotibia leucotreta (Meyrick); nenapadeno območje je navedeno v fitosanitarnem spričevalu, če je državna organizacija za varstvo rastlin države porekla Komisiji vnaprej pisno sporočila ta status nenapadenosti, 
                     
                     
                     
                        ali
                     
                     
                     
                        (c) da plodovi: 
                     
                     
                        (i) izvirajo z mesta pridelave, ki ga je državna organizacija za varstvo rastlin v državi porekla v skladu z mednarodnim standardom za fitosanitarne ukrepe ISPM 10 (**) določila kot mesto pridelave, nenapadeno s Thaumatotibia leucotreta (Meyrick), in ki je vključeno na seznam oznak mesta pridelave, ki ga je državna organizacija za varstvo rastlin države porekla vnaprej pisno sporočila Komisiji,
                     
                     
                     
                        in
                     
                     
                         
                     
                     
                        (ii) so bili na njih izvedeni uradni pregledi na mestu pridelave ob ustreznem času v rastni sezoni in pred izvozom, vključno z vizualnim pregledom z intenzivnostjo, ki omogoča odkritje vsaj 2-odstotne stopnje infestacije, s 95-odstotno stopnjo zaupanja v skladu z mednarodnim standardom za fitosanitarne ukrepe ISPM 31 (***), vključno z destruktivnim vzorčenjem v primeru simptomov, in je bilo ugotovljeno, da so nenapadeni s Thaumatotibia leucotreta (Meyrick),
                     
                     
                     
                        in 
                     
                     
                     
                        (iii) imajo priloženo fitosanitarno spričevalo, v katerem so navedene oznake mesta pridelave, 
                     
                     
                     
                        ali 
                     
                     
                     
                        (d) da so plodovi
                     
                     
                        (i) pridelani na odobreni enoti pridelave, ki je vključena na seznam oznak enot pridelave, ki ga je nacionalna organizacija za varstvo rastlin države porekla vnaprej pisno sporočila Komisiji, 
                     
                     
                     
                        in 
                     
                     
                     
                        (ii) bili podvrženi učinkovitemu sistemskemu pristopu za zagotovitev nenapadenosti s Thaumatotibia leucotreta (Meyrick) v skladu z mednarodnim standardom za fitosanitarne ukrepe ISPM 14(*****) ali učinkovitemu samostojnemu tretiranju po spravilu za zagotovitev nenapadenosti s Thaumatotibia leucotreta (Meyrick), če je nacionalna organizacija za varstvo rastlin države porekla Komisiji vnaprej pisno sporočila uporabljeni sistemski pristop ali tretiranje po spravilu skupaj z dokazili o njegovi učinkovitosti in je tretiranje po spravilu ocenila Evropska agencija za varnost hrane,
                     
                     
                     
                        in
                     
                     
                     
                        (iii) bili pred izvozom uradno pregledani na prisotnost Thaumatotibia leucotreta (Meyrick) z intenzivnostjo, ki omogoča odkritje vsaj 2-odstotne stopnje infestacije, s 95-odstotno stopnjo zaupanja v skladu z mednarodnim standardom za fitosanitarne ukrepe ISPM 31 (***), vključno z destruktivnim vzorčenjem v primeru simptomov,
                     
                     
                     
                        in
                     
                     
                     
                        (iv) imajo priloženo fitosanitarno spričevalo, v katerem so navedene oznake enot pridelave in podrobnosti o uporabljenem tretiranju po spravilu ali uporabi sistemskega pristopa.“ 
                     
                  
               
               ;
            
            
               (2)
                     med točki 62 in 63 se vstavi naslednja točka 62.1:
            
            
            
                     
                        „62.1.
                     
                  
                  
                     
                        Plodovi Citrus sinensis Pers.
                     
                  
                  
                     
                        0805 10 22
                     
                     
                        0805 10 24
                     
                     
                        0805 10 28
                     
                     
                        ex 0805 10 80
                     
                  
                  
                     
                        Države na afriški celini, Izrael, Madagaskar, Mavricij, Reunion, Sveta Helena in Zelenortski otoki.
                     
                  
                  
                     
                        Uradna izjava: 
                     
                     
                     
                        (a) da plodovi izvirajo iz države, ki je v skladu z ustreznimi mednarodnimi standardi za fitosanitarne ukrepe priznana kot nenapadena s Thaumatotibia leucotreta (Meyrick), če je državna organizacija za varstvo rastlin države porekla Komisiji vnaprej pisno sporočila ta status nenapadenosti, 
                     
                     
                     
                        ali 
                     
                     
                     
                        (b) da plodovi izvirajo z območja, ki ga je državna organizacija za varstvo rastlin v državi porekla v skladu z mednarodnim standardom za fitosanitarne ukrepe ISPM 4 (*) določila kot območje, nenapadeno s Thaumatotibia leucotreta (Meyrick); nenapadeno območje je navedeno v fitosanitarnem spričevalu, če je državna organizacija za varstvo rastlin države porekla Komisiji vnaprej pisno sporočila ta status nenapadenosti, 
                     
                     
                     
                        ali
                     
                     
                     
                        (c) da plodovi:
                     
                     
                        (i) izvirajo z mesta pridelave, ki ga je državna organizacija za varstvo rastlin v državi porekla v skladu z mednarodnim standardom za fitosanitarne ukrepe ISPM 10 (**) določila kot mesto pridelave, nenapadeno s Thaumatotibia leucotreta (Meyrick), in ki je vključeno na seznam oznak mest pridelave, ki ga je državna organizacija za varstvo rastlin države porekla vnaprej pisno sporočila Komisiji,
                     
                     
                     
                        in
                     
                     
                         
                     
                     
                        (ii) so bili deležni uradnih pregledov na mestu pridelave ob ustreznem času v rastni sezoni in pred izvozom, vključno z vizualnim pregledom z intenzivnostjo, ki omogoča odkritje vsaj 2-odstotne stopnje infestacije, s 95-odstotno stopnjo zaupanja v skladu z mednarodnim standardom za fitosanitarne ukrepe ISPM 31 (***), vključno z destruktivnim vzorčenjem v primeru simptomov, in je bilo ugotovljeno, da so nenapadeni s Thaumatotibia leucotreta (Meyrick),
                     
                     
                     
                        in 
                     
                     
                     
                        (iii) imajo priloženo fitosanitarno spričevalo, v katerem so navedene oznake mest pridelave, 
                     
                     
                     
                        ali 
                     
                     
                     
                        (d) da so plodovi:
                     
                     
                        (i) pridelani na odobreni enoti pridelave, ki je vključena na seznam oznak enot pridelave, ki ga je nacionalna organizacija za varstvo rastlin države porekla vnaprej pisno sporočila Komisiji,
                     
                     
                     
                        in
                     
                     
                     
                        (ii) bili podvrženi:
                     
                     
                     
                        -učinkovitemu sistemskemu pristopu, ki vključuje hladno tretiranje pri 0 °C do –1 °C najmanj 16 dni, v skladu z ustreznima mednarodnima standardoma za fitosanitarne ukrepe ISPM 14(*****) in ISPM 42(****), če je tretja država izvoznica za vsako pošiljko dokumentirala in preverila hladno tretiranje ter je državna organizacija za varstvo rastlin države porekla sistemski pristop, skupaj z dokazili o njegovi učinkovitosti, vnaprej pisno sporočila Komisiji,
                     
                     
                     
                        ali
                     
                     
                     
                        -učinkovitemu sistemskemu pristopu v skladu z mednarodnim standardom za fitosanitarne ukrepe ISPM 14(*****), ki vključuje predhodno ohlajanje pulpe ploda na temperaturo hladnega tretiranja, čemur sledi vsaj 20-dnevno hladno tretiranje pri nastavljeni temperaturi med –1 °C in +2 °C, če je tretja država izvoznica za vsako pošiljko dokumentirala in preverila predhodno ohlajanje in hladno tretiranje ter je državna organizacija za varstvo rastlin države porekla sistemski pristop skupaj z dokazili o njegovi učinkovitosti vnaprej pisno sporočila Komisiji,
                     
                     
                     
                        ali
                     
                     
                     
                        -učinkovitemu samostojnemu tretiranju po spravilu za zagotovitev nenapadenosti s Thaumatotibia leucotreta (Meyrick), če je državna organizacija za varstvo rastlin države porekla to tretiranje skupaj z dokazili o njegovi učinkovitosti predhodno pisno sporočila Komisiji in ga je ocenila Evropska agencija za varnost hrane,
                     
                     
                     
                        ali
                     
                     
                     
                        -do 31. decembra 2022 učinkovitemu sistemskemu pristopu v skladu z mednarodnim standardom za fitosanitarne ukrepe ISPM 14(*****), ki vključuje predhodno ohlajanje pulpe ploda na 5 °C, čemur sledi vsaj 25-dnevno hladno tretiranje pri nastavljeni temperaturi med –1 °C in +2 °C, če je tretja država izvoznica za vsako pošiljko dokumentirala in preverila predhodno ohlajanje in hladno tretiranje ter je državna organizacija za varstvo rastlin države porekla sistemski pristop skupaj z dokazili o njegovi učinkovitosti vnaprej pisno sporočila Komisiji,
                     
                     
                     
                        in 
                     
                     
                     
                        (iii) bili pred izvozom uradno pregledani na prisotnost Thaumatotibia leucotreta (Meyrick) z intenzivnostjo, ki omogoča odkritje vsaj 2-odstotne stopnje infestacije, s 95-odstotno stopnjo zaupanja v skladu z mednarodnim standardom za fitosanitarne ukrepe ISPM 31 (***), vključno z destruktivnim vzorčenjem v primeru simptomov, 
                     
                     
                     
                        in 
                     
                     
                     
                        (iv) jim je priloženo fitosanitarno spričevalo, v katerem so navedene oznake proizvodnih enot, podrobnosti o uporabljenem tretiranju po spravilu ali uporabi sistemskega pristopa, skupaj z uporabljeno nastavljeno temperaturo in trajanjem hladnega tretiranja, ki se uporablja pri navedenem sistemskem pristopu; 
                     
                     
                     
                        in
                     
                     
                     
                        (v) v primeru hladnega tretiranja med prevozom se poleg fitosanitarnega spričevala vodijo evidence o uporabi tretiranja, ki se na zahtevo dajo na voljo.“  
                     
                  
               
               (*) ISPM 4 Zahteve za vzpostavitev nenapadenih območij.
            
            
               (**) ISPM 10 Zahteve za uvedbo nenapadenih mest pridelave in nenapadenih enot pridelave. 
            
            
               (***) ISPM 31 Metodologije za vzorčenje pošiljk.
            
            
               (****) ISPM 42 Zahteve za uporabo temperaturnega tretiranja kot fitosanitarnega ukrepa.
            
            
               (*****) ISPM 14 Uporaba celostnih ukrepov v sistemskem pristopu k upravljanju tveganja zaradi škodljivega organizma.